# Montserrat Nebot Roig

Montserrat Nebot Roig (Barcelona, 1942) és una periodista catalana.
Llicenciada en Periodisme l'any 1973, treballà al diari Tele/eXpres fins a l'any 1979. També fou redactora i conductora de l'informatiu radiofònic de mitjanit de Ràdio Espanya/Cadena Catalana. Entre 1981 i 1982 treballà a El Periódico de Catalunya. L'any 1978 comença a treballar a TVE-Catalunya. El 1983 deixa de treballar a El Periódico i es trasllada als Serveis Informatius del centre de TVE a Catalunya, un càrrec que ocuparà fins al 1987, quan dimiteix del càrrec per discrepàncies amb la política de programació del centre de Sant Cugat de TVE. El 1988 s'incorpora al Diari de Barcelona, primer com a sotsdirectora i després com a directora adjunta. Més endavant, es trasllada a Madrid, altra vegada a TVE, per ocupar la sots direcció dels Serveis Informatius. El 1992 torna a Barcelona per incorporar-se a la sots direcció de la Producció Executiva de Programes del centre català de TVE. El 1997, la direcció del Centre no li renova el contracte i es queda a l'atur. Des del setembre de 1997 fins al desembre de 1998 estigué contractada per Telecinco per coordinar a Catalunya la producció de programes de la cadena. L'any 1999 i l'any 2000 col·laborà amb TV3. El 2004 Catalunya Ràdio la contracta per coordinar la informació relacionada amb el Fòrum Universal de les Cultures.
El juny de 2004 és nomenada pel Parlament de Catalunya, consellera del Consell d’Administració de la Corporació Catalana de Mitjans Audiovisuals (CCRTV), càrrec que ocuparà fins al 2008. L'any 2000 passà a formar part del Consell Assessor de Radiotelevisió Espanyola a Catalunya.
L'any 2004 dins dels Premis de Comunicació no Sexista de l'Associació de Dones Periodistes de Catalunya, li fou atorgat el 'Premi Rosa del Desert', com a homenatge a tota la seva trajectòria professional.

## Referències

* 1 2 3 Carrasco, Mavi; Corcoy, Marta; Puig, Montserrat. «Montserrat Nebot Roig». Periodistes en temps dificils. Dones periodistes que han fet història. Associació de Dones Periodistes de Catalunya. [Consulta: 13 octubre 2022].
* ↑ «Dimite el equipo directivo de TVE en Cataluña La causa ha sido la decisión del ente de emitir toda la programación regional en el segundo canal». El País, 13-11-1987. Arxivat de l'original el 13 d’octubre 2022 [Consulta: 13 octubre 2022].
* ↑ «Montserrat Nebot ha sido nombrada directora en funciones del Diari de Barcelona, al renunciar a la dirección del periódico Enric Sopena, nuevo director de Radio Nacional de España». El País, 02-02-1989. Arxivat de l'original el 13 d’octubre 2022 [Consulta: 13 octubre 2022].
* ↑ Prados, Luis «Montserrat Nebot seguira de subdirectora de informativos de TVE». El País, 10-03-1990. Arxivat de l'original el 13 d’octubre 2022 [Consulta: 13 octubre 2022].
* ↑ Parlament de Catalunya «Designació de dos membres del Consell d’Administració de la Corporació Catalana de Ràdio i Televisió». Diari de sessions del Parlament de Catalunya, Número 17, 17-06-2004, pàg. 48 [Consulta: 13 octubre 2022].
* ↑ «L'Associació de Dones Periodistes de Catalunya (AMPC) ha celebrat la XII edició dels Premis Periodístics "El Card, El Lliri i La Rosa del Desert", que aquest any ha atorgat als periodistes Josep Cuní, Salvador Sostres i Montserrat Nebot». Corporació Catalana de Mitjans Audiovisuals, 10-06-2004 [Consulta: 13 octubre 2022].